เรื่องร้องเรียน: น้ำดำมีตะกอนส่งกลิ่นเหม็น ปากซอยต้นสน
การดำเนินการของเจ้าหน้าที่: สำนักงานจัดการคุณภาพน้ำ โดยกลุ่มงานควบคุมคุณภาพน้ำ 1 ได้เข้าไปตรวจสอบ ในวันที่ 10 มกราคม 2566 พบว่าระดับน้ำในคลองต้นสนอยู่ในระดับต่ำ และได้พบเจ้าหน้าที่ของสำนักงานเขตปทุมวัน  กำลังดำเนินการลอกตะกอนภายในคลอง ฯ เพื่อลดปัญหากลิ่นเหม็น ปัญหาน้ำเน่าเสียในคลองแสนแสบมีสาเหตุมาจากอาคาร บ้านเรือน ชุมชน สถานประกอบการ และอาคารขนาดใหญ่ระบายน้ำทิ้งที่ไม่ได้มาตรฐานตามที่กฎหมายกำหนด ลงในคลองแสนแสบ และคลองย่อยต่าง ๆ ที่ไหลลงคลองแสนแสบ ซึ่งกรุงเทพมหานครร่วมกับกระทรวงมหาดไทย กรมควบคุมมลพิษ กรมโรงงานอุตสาหกรรม ฯลฯ ได้มีแผนพัฒนาฟื้นฟูสภาพแวดล้อมคลองแสนแสบ ได้แก่ 1. การรักษาสภาพพื้นที่คลอง โดยดำเนินการปรับภูมิทัศน์และกำจัดวัชพืช 2. การแก้ไขปัญหามลภาวะและคุณภาพน้ำในคลองแสนแสบโดยดำเนินการติดตั้งบ่อดักไขมันใน  บ้านเรือนริมคลองแสนแสบและคลองสาขา 3. การบังคับใช้กฎหมายที่เกี่ยวข้องกับมลพิษทางน้ำ โดยร่วมกับกรมควบคุมมลพิษ และกรมโรงงานอุตสาหกรรมตรวจสอบและควบคุมแหล่งกำเนิดน้ำเสียให้มีคุณภาพน้ำทิ้งเป็นไปตามที่กฎหมายกำหนด 4. โครงการก่อสร้างระบบบำบัดน้ำเสียรวมขนาดใหญ่ซึ่งจะเป็นการรวบรวมน้ำเสียจากบ้านเรือน ชุมชน อาคารสถานประกอบการต่าง ๆ นำไปบำบัดให้ได้มาตรฐานก่อนที่จะระบายลงสู่แหล่งน้ำสาธารณะ ทั้งนี้การฟื้นฟูสภาพแวดล้อมคลองแสนแสบจะสำเร็จได้ ก็ต้องอาศัยความร่วมมือ จากประชาชนในการ ดูแลรักษาแหล่งน้ำ โดยไม่ทิ้งขยะและระบายน้ำเสียลงในแหล่งน้ำ เพื่อสิ่งแวดล้อมที่สะอาดปลอดภัยอย่างยั่งยืนต่อไป”
ความเห็นของผู้แจ้ง: โอเคคับ
พื้นที่: แขวงลุมพินี เขตปทุมวัน กรุงเทพมหานคร